Vollvatnet

Vollvatnet er et kunstig vannreservoar i Kristiansund. norgeskart.no

Vannet ble anlagt i 1786 av bakermester Svend Andersen Vold (Wold). Han brukte vannet som reservoar for sitt møllebruk som lå på Dale. Grunnen til dette var at det var vanskelig for bakerne i Kristiansund å få malt korn. Møllebruket var i sin tid et imponerende tiltak, og Vold fikk Det kongelige danske Landhusholdningsselskabs sølvmedalje for at han anla møllebruket. Senere ble dette kunstige vatnreservoaret brukt som kraftkilde av Storvik Mekaniske verksted på Dale.

I 1909 fant geologen Anders Nummedal, som hadde kunnskaper om strandlinjer, spor av steinalderkultur i området. Funnene fikk senere betegnelsen Fosnakulturen. På boplassområdet øst for vatnet ble det i 1909–1910 innenfor et større område samlet inn og gravd frem ca. 2000 flintgjenstander, det meste avfall fra redskapsproduksjon.  Også vest for vannet gjorde Nummedal funn.  Lokalitetene ved Voldvatnet er ikke fullstendig utgravde.

I dag benyttes vannet og området rundt som rekreasjonsområde.

 Referanser 

Kategori:Innsjøer i Kristiansund